

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *15/4/2*024**

**Ενημερωτική ομιλία με Θέμα: «Πρόληψη του καρκίνου του προστάτη»**

Ο καρκίνος του ποστάτη είναι μία από τις συχνότερες παθήσεις για τους άνδρες άνω των 50 χρόνων και αποτελεί, μετά τον καρκίνο του πνεύμονα, τη δεύτερη αιτία θανάτου από τον καρκίνο.

Ο δήμος μας, προκειμένου να ευαισθητοποιήσει τους πολίτες, στο πλαίσιο των προγραμμάτων πρόληψης και προαγωγής υγείας που υλοποιεί, έχει προγραμματίσει ομιλία με θέμα: «Πρόληψη του καρκίνου του προστάτη» με ομιλητή τον κ. Παναγιώτη Ξανθόπουλο, ιατρό ουρολόγο, σεξολόγο.

Η ομιλία θα λάβει χώρα την **Πέμπτη 18 Απριλίου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Στην εκδήλωση, που θα έχει διαδραστικό χαρακτήρα, το κοινό θα έχει τη δυνατότητα να θέσει ερωτήσεις στον ομιλητή, έτσι ώστε να αναπτυχθεί ένας χρήσιμος και εποικοδομητικός διάλογος.

Για περισσότερες πληροφορίες μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436. Αρμόδιο πρόσωπο επικοινωνίας, Δημήτρης Ανδρούτσος, Επισκέπτης Υγείας.